Se Chris Anker vinde DM-guld på landevej i videoen

Den danske mester Chris Anker Sørensen skifter til det franske pro-kontinentalhold Fortuneo-Vital Concept.

Den 31-årige klatrer har skrevet en et-årig kontrakt med franskmændene, der i sommer deltog i Tour de France.

Chris Anker har siden 2007 kørt for Team Tinkoff-Saxo, men nu skifter han efter et svært år med skader og manglende resultater.

Skiftet åbner op for, at han igen kan komme til at køre med i Tour de France, som han fire gange tidligere har gennemført. Ankers bedste resultat i verdens største cykelløb var en 14. plads i 2012, som også en hans seneste Tour.

Den franske cykelhold har i år kørt under navnet Bretagne-Séché, men skifter navn fra næste sæson. Her bliver Chris Anker Sørensen holdkammerat med en række franske profiler blandt andre Romain Feillu og Pierrick Fedrigo.

Cykeltransfers: Her er det store overblik